Diane skryf :
"Ek het baie sure in my liggaam wat kan doen om dit te verminder."
Probeer die volgende aanvullings : voedselensieme en magnesium saam met elke ete. Indien dit nie werk nie neem ook aanvullings van vloeibare chlorofil ag keer per dag in water en neem 'n kalsiumaanvulling.
Pas ook jou dieet aan soos hier onder genoem.
"Ek het volgens by dokter te veel suur en suiker in my bloed. Wat mag ek eet en wat nie? Ek vermy tans brood, pynappels, lemoene en alles wat suurdeeg bevat."
Vir te veel suur moet jy sorg dat jou dieet hoofsaaklik bestaan uit groente, vrugte, neute, lensies en sade. Die kwaaddoeners is vleis, alkohol, koffie en kitskos. Wat die suiker betref moet jy alle kosse wat suiker bevat vermy. Dit geld vir drinkgoed ook, vrugtesappe ingesluit. Maak groen groente die basis van jou dieet. Oefening is belangrik. Spierweefsel dien as stoorplek vir die oortollige suiker en help om die suiker en gepaardgaande insulien in jou bloed te beheer.